
PATVIRTINTA	
Šiaulių miesto savivaldybės tarybos
2025 m. balandžio       d. sprendimu Nr. T-	                                                                                           

ŠIAULIŲ MIESTO KONCERTINĖS ĮSTAIGOS „SAULĖ“
NUOSTATAI

 SKYRIUS


. Šiaulių miesto koncertinės įstaigos „Saulė“ nuostatai (toliau – Nuostatai) reglamentuoja Šiaulių miesto koncertinės įstaigos „Saulė“ (toliau – Koncertinė įstaiga) teisinę formą, savininką, savininko teises ir pareigas įgyvendinančiąją instituciją ir jos kompetenciją, veiklos tikslą, rūšis, funkcijas ir uždavinius, įstaigos teises ir pareigas, vadovo skyrimo ir atleidimo tvarką, jo kompetenciją, įstaigos veiklos kontrolę, viešųjų pranešimų paskelbimo, įstaigos reorganizavimo, pertvarkymo, likvidavimo ir Nuostatų keitimo tvarką.
. Koncertinės įstaigos pavadinimas – Šiaulių miesto koncertinė įstaiga „Saulė“. Koncertinė įstaiga įregistruota Juridinių asmenų registre, kodas 302296914.
. Koncertinės įstaigos teisinė forma – biudžetinė įstaiga.
. Koncertinės įstaigos savininkas (toliau – Savininkas) – Šiaulių miesto savivaldybė (toliau – Savivaldybė), kodas 111109429, adresas: Vasario 16-osios g. 62, LT-76295 Šiauliai. 
. Įstaigos savininko teises ir pareigas įgyvendina Savivaldybės meras (toliau – meras), išskyrus tas biudžetinės įstaigos teises ir pareigas, kurios yra priskirtos išimtinei ir paprastajai Šiaulių miesto savivaldybės tarybos (toliau – Savivaldybės taryba) kompetencijai (jeigu paprastosios Savivaldybės tarybos kompetencijos įgyvendinimo Savivaldybės taryba nėra perdavusi merui). 
. Koncertinė įstaiga – ribotos civilinės atsakomybės įstatymų nustatyta tvarka įsteigtas ir Lietuvos Respublikos profesionaliojo scenos meno įstatymo nustatyta tvarka pripažintas koncertine įstaiga viešasis juridinis asmuo, išlaikomas iš savivaldybės biudžeto asignavimų, įgyvendinantis valstybės politiką profesionaliojo scenos meno srityje ir teikiantis viešąsias profesionaliojo scenos meno paslaugas, ugdantis visuomenės poreikį profesionaliajam scenos menui ir užtikrinantis profesionaliojo scenos meno prieinamumą visoms visuomenės grupėms.
. Pagal savo prievoles Koncertinė įstaiga atsako tik savo lėšomis. Išieškojimas pagal Koncertinės įstaigos prievoles vykdomas Lietuvos Respublikos civilinio proceso kodekse nustatyta tvarka. 
. Koncertinė įstaiga savo veikloje vadovaujasi Lietuvos Respublikos Konstitucija, Lietuvos Respublikos civiliniu kodeksu, Lietuvos Respublikos biudžetinių įstaigų ir Lietuvos Respublikos profesionaliojo scenos meno įstatymais, Lietuvos Respublikos Vyriausybės nutarimais, Lietuvos Respublikos kultūros ministro įsakymais, Savivaldybės tarybos sprendimais, Nuostatais ir kitais teisės aktais.
. Koncertinės įstaigos veikla yra neterminuota.
. Koncertinės įstaigos finansiniai metai sutampa su kalendoriniais metais.
. Koncertinė įstaiga yra paramos gavėja, veikianti įstatymų nustatyta tvarka.
. Koncertinės įstaigos vieši pranešimai skelbiami Koncertinės įstaigos interneto svetainėje www.saule.lt.
. Koncertinės įstaigos buveinė: Tilžės g. 140, LT-76350 Šiauliai.

. Koncertinės įstaigos veiklos sritis – įgyvendinti valstybės politiką profesionaliojo scenos meno srityje teikiant viešąsias profesionaliojo scenos meno paslaugas, organizuoti profesionaliojo scenos meno kūrimą ir viešą atlikimą. Scenos meno rūšis – muzikinis.
. Koncertinės įstaigos veiklos tikslai: 
. puoselėti, kurti ir plėtoti profesionaliosios muzikos kultūrą ir tradicijas, atlikti klasikinius ir šiuolaikinius Lietuvos bei užsienio šalių kompozitorių muzikos kūrinius, perteikti pasaulio muzikinės kultūros vertybes šalyje ir užsienyje;
. pristatyti visuomenei klasikinio ir šiuolaikinio profesionaliojo scenos meno kūrinius;
. sudaryti sąlygas regiono, Lietuvos bei pasaulio muzikos atlikėjams, kolektyvams, profesionaliojo scenos meno autoriams ir atlikėjams pristatyti visuomenei savo kūrybą, dalyvauti Koncertinės įstaigos kūrybinėje veikloje;
. ugdyti, formuoti ir tenkinti visuomenės poreikį muzikinei kultūrai, profesionaliajam scenos menui ir užtikrinti profesionaliojo scenos meno prieinamumą visoms visuomenės grupėms;
. dalyvauti neformaliojo švietimo programose.
. Koncertinė įstaiga, įgyvendindama šiuos tikslus, atlieka tokias funkcijas:
. organizuoja profesionaliojo scenos meno (koncertų, festivalių, konkursų, kitų meno programų) kūrimo ir viešo atlikimo veiklą;
. savarankiškai planuoja bei organizuoja koncertus ir gastroles Lietuvoje ir užsienyje, organizuoja užsienio profesionaliojo scenos meno pristatymą visuomenei;
. dalyvauja Šiaulių miesto savivaldybės, šalies ir tarptautiniuose renginiuose, programose, atstovauja Šiaulių miesto savivaldybei ir Lietuvai kultūros mainų programose;
. savarankiškai sudaro repertuarą; 
. informuoja visuomenę apie viešai atliekamas meno programas, parengdama afišas ir kitą reklaminę medžiagą;
. vykdo edukacines programas;
. vykdo ir rengia vaikų neformaliojo švietimo programas;
. atlieka kitas teisės aktuose nustatytas funkcijas.
. Koncertinės įstaigos veiklos rūšys pagal teisės aktais patvirtintą Ekonominės veiklos klasifikatorių:
. kita leidybinė veikla, išskyrus programinės įrangos leidybą (58.19.00);
. kino filmų rodymas (59.14.00);
. garso įrašymas ir muzikos įrašų leidyba (59.20.00);
. viešųjų ryšių ir komunikacijos veikla (73.30.00);
. nuosavo arba nuomojamo nekilnojamojo turto nuoma ir eksploatavimas (68.20.00);
. fotografavimo veikla (74.20.00);
. kitų, niekur kitur nepriskirtų, asmeninių ir namų ūkio reikmenų nuoma ir išperkamoji nuoma (77.22.90);
. niekur kitur nepriskirta pramogų ir rekreacijos organizavimo veikla (93.29.00);
. kultūrinis švietimas (85.52.00);
. kitas, niekur kitur nepriskirtas, švietimas (85.59.00);
. scenos menų veikla (90.20.00);
. kitų su menine kūryba ir scenos menais susijusių paslaugų veikla (90.39.00);
. rašytojų ir kompozitorių veikla (90.11.00);
. meno įrenginių ir objektų eksploatavimo veikla (90.31.00);
. niekur kitur nepriskirta pramogų ir rekreacijos organizavimo veikla (93.29.00);
. profesinių narystės organizacijų veikla (94.12.00).

. Koncertinė įstaiga turi teisę:
. suderinusi su Savininko teises ir pareigas įgyvendinančiąja institucija, keisti Koncertinės įstaigos darbo laiką;
. savarankiškai sudaryti repertuarą;
. pasirinkti kūrybinius darbuotojus, atlikėjus, autorius ir repertuarą, atitinkantį jos veiklos tikslus;
. savarankiškai planuoti ir organizuoti gastroles; 
. įsigyti ilgalaikį ir trumpalaikį turtą, sudaryti sutartis, prisiimti įsipareigojimus, susijusius su Koncertinės įstaigos veikla;
. plėtoti kūrybinius ryšius su Lietuvos ir užsienio valstybių partneriais;
. teikti nemokamas ir viešąsias atlygintinas paslaugas, kurių sąrašą ir viešųjų atlygintinų paslaugų kainas (įkainius) tvirtina Savivaldybės taryba;
. leisti ir platinti mokamus ir nemokamus informacinius leidinius, susijusius su Koncertinės įstaigos veikla;
. nustatyta tvarka įsigyti autorių teises į muzikos kūrinius, užsakyti naujus kūrinius ir juos viešai atlikti;
. sudaryti autorines bendradarbiavimo, autorines, kūrybinių bei intelektinių paslaugų ir kitas sutartis;
. organizuoti kultūros renginius ir kitas iniciatyvas;
. turėti einamąsias nacionalinės ir užsienio valiutos sąskaitas Lietuvos Respublikos bankuose;
. valdyti Savininko patikėjimo teise perduotą turtą, naudotis ir disponuoti juo teisės aktų ir Savivaldybės tarybos nustatyta tvarka;
. vadovaudamasi Lietuvos Respublikos viešųjų pirkimų įstatymu ir kitais teisės aktais, organizuoti viešuosius pirkimus su Koncertinės įstaigos veikla susijusioms prekėms, paslaugoms ir priemonėms įsigyti;
. teikti Lietuvos Respublikos ir užsienio fondams finansuotinas programas ir projektus;
. įstatymų ir kitų teisės aktų nustatyta tvarka informuoti visuomenę apie Koncertinės įstaigos veiklą;
. gauti paramą pagal Lietuvos Respublikos labdaros ir paramos įstatymą.
. Koncertinė įstaiga, įgyvendindama jai pavestas funkcijas, privalo:
. vykdyti Nuostatuose nurodytą veiklą ir funkcijas;
. teisės aktų nustatyta tvarka teikti Juridinių asmenų registro tvarkytojui duomenis apie šio registro objektus;
. vykdyti įsipareigojimus pagal sudarytas sutartis;
. Lietuvos Respublikos kultūros ministro nustatyta tvarka mokėti kūrybiniams darbuotojams kompensacijas už kūrybinei veiklai naudojamus asmenine nuosavybės teise jiems priklausančius muzikos instrumentus;
. sudaryti sąlygas darbuotojams kelti kvalifikaciją; 
. teikti Savivaldybės tarybai tvirtinti teikiamų viešųjų atlygintinų paslaugų kainas (įkainius);
. lėšas, gautas už Koncertinės įstaigos teikiamas viešąsias atlygintinas paslaugas, naudoti pagal Koncertinės įstaigos patvirtintą sąmatą;
. garantuoti Koncertinės įstaigos finansinių ir statistinių ataskaitų teisingumą;
. naudoti iš savivaldybės biudžeto gaunamas lėšas tik Nuostatuose nurodytiems tikslams įgyvendinti ir pagal asignavimų valdytojo patvirtintas išlaidų sąmatas;
. užtikrinti žiūrovų saugumą ir saugias darbuotojų darbo sąlygas, priešgaisrinę ir darbo saugą Koncertinės įstaigos organizuojamuose renginiuose.
. Koncertinė įstaiga gali turėti kitų įstatymuose ir kituose teisės aktuose numatytų teisių ir pareigų.

. Savininko teises ir pareigas įgyvendinančios institucijos (mero) kompetencija:
. priimti į pareigas ir atleisti iš jų Koncertinės įstaigos vadovą (toliau – vadovas), atšaukti iš pareigų bei įgyvendinti kitas funkcijas, susijusias su vadovo darbo santykiais, Lietuvos Respublikos darbo kodekso ir kitų teisės aktų nustatyta tvarka;
. nustatyti maksimalų etatų skaičių Koncertinėje įstaigoje;
. priimti sprendimą dėl Koncertinės įstaigos buveinės pakeitimo;
. priimti sprendimą dėl Koncertinės įstaigos filialo steigimo ir jo veiklos nutraukimo;
. spręsti kitus, kituose įstatymuose ir Koncertinės įstaigos nuostatuose jo kompetencijai priskirtus, klausimus.
. Savininko teises ir pareigas įgyvendinančios institucijos (Savivaldybės tarybos) kompetencija:
. tvirtinti Koncertinės įstaigos nuostatus;
. nustatyti Koncertinės įstaigos teikiamų atlygintinų viešųjų paslaugų kainas (įkainius);
. skirti ir atleisti likvidatorių arba sudaryti likvidacinę komisiją ir nutraukti jos įgaliojimus;
. priimti sprendimą dėl Koncertinės įstaigos pertvarkymo, reorganizavimo ar likvidavimo.

. Koncertinės įstaigos vadovas yra vienasmenis Koncertinės įstaigos valdymo organas. Vadovas pareigas pradeda eiti nuo jo priėmimo į pareigas dienos.
. Vadovas į pareigas skiriamas 5 metų kadencijai konkurso būdu Lietuvos Respublikos Vyriausybės nustatyta tvarka. Vadovo specialiuosius kvalifikacinius reikalavimus nustato Lietuvos Respublikos kultūros ministras. Vadovo teisės ir pareigas nustato Nuostatai ir vadovo pareigybės aprašymas. Vadovo pareiginės algos koeficientą, kintamosios dalies procentinį dydį ir skatinimo sąlygas nustato meras. Vadovas turi būti nepriekaištingos reputacijos, kaip tai numatyta Lietuvos Respublikos profesionaliojo scenos meno įstatymo 10 straipsnio 4 dalyje. 
. Pasibaigus vadovo 5 metų kadencijai, mero sprendimu jis gali būti skiriamas be konkurso antrai 5 metų kadencijai, jeigu jo vadovaujama Koncertinė įstaiga kiekvienais kadencijos metais pasiekė tiems metams Savivaldybės planavimo dokumentuose nustatytus rodiklius. Sprendimas dėl vadovo skyrimo be konkurso antrai 5 metų kadencijai turi būti priimtas likus ne mažiau kaip 2 mėnesiams iki šio vadovo kadencijos pabaigos.
. Sprendimą dėl vadovo priėmimo į pareigas, jo atleidimo arba atšaukimo iš jų priima meras Lietuvos Respublikos darbo kodekso, Nuostatų ir kitų teisės aktų nustatyta tvarka. Be kitų darbo sutarties pasibaigimo pagrindų, darbo sutartis su vadovu taip pat pasibaigia atšaukus jį iš pareigų. Vadovas gali būti atšaukiamas iš pareigų praradus pasitikėjimą juo. Dėl vadovo atšaukimo iš pareigų priimamas mero potvarkis.
. Vadovas:
. organizuoja Koncertinės įstaigos darbą, kad būtų įgyvendinami Koncertinės įstaigos tikslai ir atliekamos nustatytos funkcijos;
. užtikrina, kad Koncertinės įstaigos veikloje būtų laikomasi įstatymų, kitų teisės aktų ir Nuostatų;
. įstatymų nustatyta tvarka priima į pareigas ir atleidžia iš jų Koncertinės įstaigos darbuotojus, dirbančius pagal darbo sutartis;
. nustato Koncertinės įstaigos organizacinę struktūrą ir pareigybių sąrašą;
. nustato Koncertinės įstaigos darbuotojų darbo apmokėjimo sistemą, tvirtina darbuotojų pareiginės algos koeficientą, kintamosios dalies dydį, priemokas ir skatinimus;
. organizuoja Koncertinės įstaigos finansinę apskaitą pagal Lietuvos Respublikos finansinės apskaitos įstatymą;
. tvirtina Koncertinės įstaigos darbo tvarkos taisykles ir darbuotojų pareigybių aprašymus ir kitus Koncertinės įstaigos teisės aktus;
. garantuoja, kad vadovaujantis Lietuvos Respublikos viešojo sektoriaus atskaitomybės įstatymu teikiami ataskaitų rinkiniai ir statistinės ataskaitos būtų teisingi;
. užtikrina racionalų ir taupų lėšų bei turto naudojimą, kad Koncertinės įstaigos finansiniai įsipareigojimai neviršytų jo finansinių galimybių, veiksmingą Koncertinės įstaigos vidaus kontrolės sistemos sukūrimą, jos veikimą ir tobulinimą;
. tvirtina Koncertinės įstaigos pajamų, išlaidų ir kitas sąmatas;
. nustato Koncertinės įstaigos darbo laiką, suderinęs jį su Savininko teises ir pareigas įgyvendinančia institucija;
. vertina Koncertinės įstaigos kultūros ir meno darbuotojų, specialistų veiklą;
. teisės aktų nustatyta tvarka atstovauja Koncertinei įstaigai teisme ar kitose valstybės ar savivaldybių institucijose, įstaigose;
. neviršydamas savo kompetencijos, leidžia įsakymus ir kitus Koncertinės įstaigos veiklą reglamentuojančius teisės aktus, privalomus visiems jos darbuotojams, ir kontroliuoja jų vykdymą;
. Koncertinės įstaigos vardu pasirašo sutartis, informacinius ir kitus dokumentus;
. užtikrina, kad Koncertinės įstaigos veikloje būtų laikomasi įstatymų, vykdomi Lietuvos Respublikos Vyriausybės nutarimai ir kiti teisės aktai, Savivaldybės tarybos sprendimai.
. Laikinai nesant Koncertinės įstaigos vadovui (ligos, atostogų, komandiruotės metu ir kt.), jo pareigas laikinai eina Koncertinės įstaigos darbuotojas, kuriam tokia funkcija priskirta pareigybės aprašyme, arba kitas asmuo, paskirtas mero potvarkiu.

. Koncertinėje įstaigoje trejų metų laikotarpiui sudaroma kolegiali patariamojo balso teisę turinti Meno taryba iš 7 narių. Meno taryba sudaroma iš trijų narių, deleguotų profesionaliųjų atlikėjų kolektyvų, dviejų vadovo skirtų narių, vieno Savininko skirto Savivaldybės tarybos kultūros sritį kuruojančio komiteto nario ir vieno Šiaulių miesto savivaldybės administracijos Kultūros skyriaus (toliau – Kultūros skyrius) skirto nario. Meno tarybos sudėtį ir darbo reglamentą tvirtina vadovas. 
. Meno taryba:
. svarsto ir vertina Koncertinės įstaigos strateginius ir (ar) metinius veiklos planus ir jų ataskaitas;
. svarsto profesionaliojo scenos meno kūrinius, kūrybinei veiklai reikšmingus kitus renginius ir profesionaliojo scenos meno įstaigos kultūrinės edukacijos programas;
. svarsto Koncertinės įstaigos gastrolių planus ir repertuarą;
. vadovui pateikus, svarsto kitus aktualius Koncertinės įstaigos kūrybinės, administracinės, ūkinės veiklos klausimus.
. Meno taryba, apsvarsčiusi Nuostatų 30 punkte nurodytus klausimus, teikia siūlymus vadovui.
. Meno taryba iš savo narių išsirenka pirmininką. Meno tarybai negali vadovauti Koncertinės įstaigos vadovas.
. Meno tarybos sekretoriumi vadovo įsakymu skiriamas Koncertinės įstaigos darbuotojas. Meno tarybos sekretorius tvarko Meno tarybos dokumentus, protokoluoja posėdžius.
. Meno tarybos pirmininkas organizuoja Meno tarybos darbą ir atsako už jos veiklą.
. Meno tarybos posėdis teisėtas, jeigu jame dalyvauja ne mažiau kaip 4 nariai.
. Meno tarybos sprendimai priimami atviru balsavimu paprasta balsų dauguma, įforminami posėdžio protokolu, kurį pasirašo Meno tarybos pirmininkas ir sekretorius.
. Meno tarybos narys gali raštu pareikšti apie savo atsistatydinimą, tada vadovo įsakymu skiriamas kitas Meno tarybos narys, kuris atstovauja tai pačiai atsistatydinusiojo Meno tarybos nario institucijai.
. Jeigu, nepasibaigus kadencijai, pasikeičia daugiau nei ⅔ Meno tarybos narių, sudaroma nauja Meno taryba.
. Pasibaigus kadencijai, Meno taryba atnaujinama ne mažiau kaip ⅓ narių.
. Į Meno tarybos posėdžius kaip konsultantai ar ekspertai gali būti kviečiami įvairūs specialistai iš kitų institucijų, įstaigų ar organizacijų, visuomenės (bendruomenės) atstovai.

. Vadovo ir darbuotojų darbo santykius ir darbo apmokėjimą, socialines garantijas reglamentuoja Lietuvos Respublikos darbo kodeksas, Lietuvos Respublikos profesionaliojo scenos meno įstatymas, Lietuvos Respublikos darbo apmokėjimo sistema ir kiti teisės aktai.
. Koncertinės įstaigos kūrybiniai darbuotojai – profesionaliojo scenos meno įstaigos darbuotojai, dirbantys pagal darbo sutartis ir vykdantys kūrybinę veiklą. 
. Vadovas, dirbantis pagal terminuotą darbo sutartį, kiekvienais metais vertinimo išvadą (metų veiklos ataskaitą) pateikia Savininko Kultūros skyriui, kuruojančiam Koncertinę įstaigą. Jį kuruojančio skyriaus vedėjas teikia siūlymą merui dėl vadovo vertinimo. Sprendimą dėl vadovo praėjusių kalendorinių metų veiklos įvertinimo, pareiginės algos koeficiento, kintamosios dalies dydžio ar kitų skatinimo priemonių nustatymo ir skyrimo priima meras. 

. Savininko perduotas ir Koncertinei įstaigai įgytas turtas nuosavybės teise priklauso Savininkui, o Koncertinė įstaiga šį turtą valdo, naudoja ir disponuoja juo teisės aktų nustatyta tvarka. 
. Koncertinės įstaigos lėšų šaltiniai:
. valstybės biudžeto ir (arba) savivaldybės biudžeto asignavimai;
. kitų valstybės ir savivaldybių pinigų fondų lėšos;
. pajamos, gautos už viešąsias atlygintinas paslaugas;
. fizinių ir juridinių asmenų parama (labdara);
. kitos teisėtai gautos lėšos.
. Visos lėšos naudojamos pagal patvirtintą sąmatą, vadovaujantis šių lėšų panaudojimą reglamentuojančių teisės aktų nuostatomis.
. Savininkas iš savivaldybės biudžeto lėšų gali skirti Koncertinei įstaigai papildomų lėšų valstybinėms šventėms organizuoti, edukacinei, kitai kultūrinei veiklai vykdyti.
. Koncertinė įstaiga gali dalyvauti tarptautinėse programose, projektuose ir gauti tarptautinių fondų finansavimą.
. Koncertinė įstaiga gali gauti valstybės ir savivaldybės biudžetų asignavimų, teisės aktų nustatyta tvarka dalyvaudama Lietuvos kultūros tarybos ir kituose skelbiamuose konkursuose atitinkamoms kultūrinės veiklos programoms, finansuojamoms iš valstybės arba savivaldybės biudžetų, vykdyti.
. Koncertinė įstaiga privalo savivaldybės biudžeto ir specialiųjų programų gaunamas lėšas naudoti tik Nuostatuose nurodytoms funkcijoms vykdyti.

 SKYRIUS


. Koncertinės įstaigos finansinė apskaita tvarkoma centralizuotai Savivaldybės tarybos įgaliotos įstaigos.
. Koncertinės įstaigos finansinė veikla kontroliuojama teisės aktų nustatyta tvarka.
. Koncertinės įstaigos funkcijų įgyvendinimo priežiūrą atlieka Savininko teises ir pareigas įgyvendinanti institucija ar jos įgaliotos institucijos, kitos įstatymais ir kitais teisės aktais įgaliotos institucijos.

 SKYRIUS


. Pranešimai, kuriuos pagal Lietuvos Respublikos teisės aktus ar šiuos Nuostatus reikia paskelbti viešai, skelbiami Koncertinės įstaigos interneto svetainėje www.saule.lt, prireikus – teisės aktų nustatyta tvarka Koncertinės įstaigos Savininko interneto svetainėje.

 SKYRIUS


. Koncertinę įstaigą reorganizuoja, pertvarko ar likviduoja Savininko teises ir pareigas įgyvendinanti institucija – Savivaldybės taryba Lietuvos Respublikos teisės aktų nustatyta tvarka.

 SKYRIUS


. Nuostatų keitimo tvarka nesiskiria nuo nurodytosios Lietuvos Respublikos biudžetinių įstaigų įstatyme.
. Jei pasikeičia teisės aktai, reglamentuojantys Koncertinės įstaigos veiklą, ir jei aukštesnės galios teisės aktai atitinkamus klausimus reglamentuoja kitaip nei Nuostatai, taikomos tų teisės aktų nuostatos.

 SKYRIUS


. Tai, kas nereglamentuota Nuostatuose, sprendžiama taip, kaip numatyta Lietuvos Respublikos teisės aktuose.
. Už Nuostatų reikalavimų vykdymo užtikrinimą atsako Koncertinės įstaigos vadovas.

__________________________________________




